تورکیه‌دن، یاسادیشی باغیمسیزلیق رفراندومو تشکیل ائدن عراق کورد بؤلگه‌سل رهبرلیگینه سیاحت اویاریسی گلدی.
خاریجی ایشلر باخانلیغی، بؤلگه‌سل رهبرلیگینین اربیل، دوهوک و سلیمانیه شهرلری اوچون سیاحت اویاریسی وئردی. باخانلیق، باسادیشی رفراندومون سبب اولماسی محتمل گوونلیک ریسک‌لرینه قارشی دوهوک، اربیل و سلیمانیه‌یه سیاحت ائتمه‌یی پلان‌لاش‌دیران و یا بو ویلایت‌لرده اولان وطنداش‌لارا داها اؤنجه ائدیلن سیاحت اویاریسینی، عراق حکومتی‌نین، بؤلگه‌سل رهبرلیک کنترلون‌داکی بوتون سرحد قاپی‌لاری‌نین و هاوالیمان‌لاری‌نین مرکزی حکومته تسلیم ائدیلمه‌سی چاغریسی ایشیغیندا تکرارلادی.
دیگر طرف‌دن، تورکیه‌نین اربیل باش‌کونسوللوغو، تورکیه‌دن اربیل و سلیمانیه شهرلرینه قارشی‌لیق‌لی اوچوش‌لارین جمعه گونون‌دن اعتباراً آسقییا آلیناجاغینی بیلدیردی.
باش‌کونسول‌لوغون آچیقلاماسیندا، "تورک هاوا یول‌لاری، اطلس گلوبال و پئگاسوس طرفین‌دن اؤلکه‌میزدن اربیل و سلیمانیه‌یه ائدیلمکده اولان قارشی‌لیق‌لی سفرلرین سؤزو گئدن تاریخ‌دن اعتباراً حیاتا گئچیریلمه‌سی ممکن اولابیلمه‌یه‌جک" دئییلدی.
بو آرادا، باشباخان بینعلی ییلدیریم، عراق‌لی قونومداشی حیدر العبادی ایله دونن تلفندا دانبشا‌راق، بازار ارته‌سی گونو گئچیریلن یاسادیشی رفراندوم ایله ایلگیلی فیکیر آلیش وئریشی ائتدی.
